Boyfoodin vuosina 1988–2014 toiminut tuotantolaitos Röölässä.
**Boyfood Oy** (ennen vuotta 2002 **Bauckman Oy**) oli Suomen suurin sillinjalostukseen ja markkinointiin keskittynyt yritys, joka vuonna 2013 fuusioitiin Orkla Foods Finland Oy:öön (ent. Felix Abba). Yritys on perustettu vuonna 1977 ja se toimi Naantalin Röölässä, entisessä Rymättylän kunnassa. Suomen sillin kulutuksesta Boyfood-tuotteiden markkinaosuus on noin 65 %. Sesonkiaikaan Boyfood työllisti 80 henkilöä.

Historia
--------

Matti Ruuska perusti Boyfood Oy:n 1977. Yritys toimi Tuusulassa vuoden 1989 joulukuun loppuun asti, jonka jälkeen yritys muutti Rymättylään Röölän sillisatamaan.

Syksyllä 2005 sillitalo Boyfoodin omistaja Matti Ruuska myi yrityksen islantilaistaustaiselle Fram Foods Groupille. Tuolloin yritys työllisti 27 henkeä ja liikevaihto oli 10 miljoonaa euroa. Boyfood kaksinkertaisti tuotantonsa vuonna 2006, jolloin se alkoi valmistaa kaikki emoyhtiönsä sillituotteet.

Vuonna 2012 Felix Abba ilmoitti ostavansa Boyfoodin. Elokuussa 2014 sillitehdas Röölässä suljettiin ja tuotanto siirrettiin osin Orkla Food Finlandin (ent. Felix Abba) Turun kalasäilyketehtaalle ja osin Ruotsin Kungshamniin. Vuonna 2018 myös Turun kalatehdas lopetettiin ja Orkla siirsi tuotannon Puolaan.

Maaliskuussa 2023 yhtiön viralliseksi nimeksi tuli Orkla Suomi Finland Oy Ab, lyhyesti Orkla Suomi.

Sillimarkkinat
--------------

Boyfoodin siirryttyä Röölään, ja sen tuotua silliä ensimmäisen kerran vuonna 1990, alettiin vuosittain pitämään Sillimarkkinoita Röölässä. Sillimarkkinat pidettiin alkukesästä, ja ne olivat perinteinen kesätapahtuma, jossa sillilaivojen saapumista juhlitaan uuden perunan ja viihde-esiintyjien kanssa. Tapahtuma on tunnettu Turun alueella ja siihen osallistui vuosittain tuhansia ihmisiä. Tapahtuma järjestettiin Rymättylässä toimineen Saukko-laivaston perinnettä jatkaen.

Lähteet
-------

1. 1 2  Boyfood Oy – Tunnuslukutiivistelmä Fonecta Oy.  Arkistoitu 17.7.2011. Viitattu 30.6.2010.
2. ↑  Orkla Foods Finland Oy, Kauppalehti. Viitattu 22.8.2014.
3. ↑  Hiltunen, Susanne: Uusi omistaja oli onni Rymättylän sillitehtaalle (Talous) *ts.fi*.  25.7.2008. Turku:  TS-Yhtymä Oy. Viitattu 7.8.2013.
4. ↑  Vehmanen, Jukka: Islantilaisomistaja pitää kiinni Rymättylän Boyfoodista (Talous) *ts.fi*.  9.10.2008. Turku:  TS-Yhtymä Oy. Viitattu 7.8.2013.
5. ↑  Suomalainen, Harri: Aurinko ja silli.  *Vakka-Suomen Sanomat*, 17.6.2010, 61. vsk, nro 67, s. 12. Uusikaupunki:  Vakka-Suomen Sanomain kuntayhtymä.
6. 1 2  Verotiedot: Matti Ruuska, Hs.fi (Arkistoitu – Internet Archive) luettu 18.6.2010
7. ↑  Pyry Lapintie, Sillilaiva seilasi Rymättylään, Helsingin Sanomat 18.6.2010 sivu CA 10
8. ↑  Felix Abba ostaa silliyhtiö Boyfoodin, Yle Uutiset
9. ↑  Sillitehdas lopettaa Rymättylässä (Arkistoitu – Internet Archive), Rannikkoseutu 4.3.2014. Viitattu 22.8.2014.
10. ↑  Ahti-sillin teko loppuu Turussa – 48 työsuhdetta päättyy *Ilta-Sanomat*.  15.5.2018. Viitattu 11.12.2018.
11. ↑  Orkla Suomi on pitkän ja vaiheikkaan historian tulos – Orkla Finland *orkla.fi*. Viitattu 11.4.2023.
12. ↑  Historia Boyfood.  Arkistoitu 5.5.2010. Viitattu 30.6.2010.

Aiheesta muualla
----------------

* Kuvia tai muita tiedostoja aiheesta **Boyfood** Wikimedia Commonsissa

* Yrityksen kotisivut (Arkistoitu – Internet Archive)